cyanic-selkie/wikianc huggingface dataset:
Maxi Priest
Karriere
Maxi Priest er en av kun to britiske reggae artister/band (sammen med UB40) som har en amerikansk Billboard nummer en plassering: «Close to You» i 1990. En duett med Roberta Flack, «Set the Night to Music», nådde den amerikanske Top Ten i 1991. Hans duett med Shaggy i 1996, «That Girl», ble også en hit i USA, den kom som nummer tjue.
I siste halvdel av sin karriere, har Priest foretrukket å arbeide sammen med andre artister, både etablerte og up-and-coming. Han har jobbet med Sly & Robbie, Shaggy, Beres Hammond, Jazzie B, Apache Indian, Roberta Flack, Shurwayne Winchester, Shabba Ranks og Lee Ritenour.
Det ble rapportert i noen aviser i Birmingham-området, inkludert Birmingham Mail den 13. mars 2008, at Priest skulle erstatte [Ali Campbell] som den nye vokalisten i UB40, og at han hadde spilt inn en coverversjon av Bob Marleys «I Shot the Sheriff» med bandet, basert på informasjon fra anonym kilde nær bandet. Priest hadde blitt med UB40 på turné i 2007. En uttalelse fra bandets talsmann Gerard Franklyn konstaterte at «Maxi samarbeider med bandet i å spille inn nytt materiale, men vil ikke bli den nye vokalisten, som vil bli Duncan Campbell, broren til Ali og Robin Campbell. Han vil bare bli sett sammen med dem for denne nye innspillingen».
Sykling under Asialekene 1951
Sykling under Asialekene 1951 ble arrangert i New Delhi i India i perioden 6. til 11. mars 1951. Det var landeveissykling og banesykling for menn. Japan ble beste nasjon, de vant alle fire gullmedaljene.
Christian Science
Christian Science («Kristen Vitenskap») er en kristen trosretning som ble grunnlagt av Mary Baker Eddy i 1879.
I 1875 utga Mary Baker Eddy boken Science and Health with Key to the Scriptures, der hun presenterer et åndelig helberedelsessystem basert på kristen bønn, og Jesu og profetenes helbredelser i Bibelen. Sekten tilbyr en spesiell fortolkning av kristen tro. Christian Science lærer at Guds virkelighet fornekter en virkelighet bestående av synd, sykdom, død og den materielle verden. Redegjørelser av mirakuløse helbredelser er vanlige i kirken, og tilhengerne avviser ofte tradisjonell medisinsk behandling. Dette har ført til at sektmedlemmer – og ikke minst barn av sådanne – har dødd av sykdommer som enkelt kunne ha blitt kurert med medisinsk behandling.
Kirken, som har hovedkvarter i Boston i USA og har underavdelinger også utenfor USA. Christian Science har virksomhet i Sverige, Danmark og Finland. Tidligere har de også hatt organiserte forsamlinger i Norge.
Månetempelet
Alteret ble reist i 1530 under Ming-dynastiet, i Jiajing-keiserens regjeringsdtid. Her frembar den kinesiske keiser rituelle ofre til månen. Området er nå en offentlig park.
Arkeologiåret 1904
Arkeologiåret 1904 er en oversikt over blant annet utgravninger, fødte og avdøde personer med tilknytning til arkeologi i 1904.
Utfor under Paralympiske vinterleker 1994
Under Paralympiske vinterleker 1994 ble det konkurrert i utfor.
Utenomparlamentarisk virksomhet
Utenomparlamentarisk virksomhet er politisk aktivitet på siden av vanlige politiske institusjoner som partier og valgte organer. Formålet er vanligvis å kunne påvirke den vanlige politiske prosessen uten selv å delta direkte i denne.
Utfor under Paralympiske vinterleker 1994
Klasse B1-2
Knut Hæreid Markegard stilte også til start, men fullførte ikke.
Klasse LW2
Ole Johan Kristoffersen kom på 7.-plass og Asle Tangvik på 11.-plass.
Klasse LW4
Ove Jørgensen kom på 5.-plass.
Klasse LW12
Knut Hæreid Markegard deltok også, men fullførte ikke.
Nils-Joel Englund
Nils-Joel Englund (født 7. april 1907, død 23. juni 1995) var svensk langrennsløper.
Han vant seks mesterskapsmedaljer, tre gull, en sølv og tre bronse, i VM og en bronse i OL i sin internasjonale karriere.
Isambard Kingdom Brunel
Isambard Kingdom Brunel (født 9. april 1806 i Portsmouth, død 15. september 1859 i London) var en engelsk ingeniør kjent for sin deltakelse på en rekke byggeprosjekter i Storbritannia, som blant annet bruer, dampskip, jernbane og tunneler. Han er mest kjent for byggingen av Great Western Railway mellom vestre del av England og Wales, samt for byggingen av SS «Great Britain» som til da var det største skipet som var bygget.
Brunel ble regnet for å være en innovativ nyskaper som ikke alltid lyktes, men som likevel var først ute med mange løsninger på eldre byggeproblem i en periode preget av den industrielle revolusjonen. Hans oppfinnelser revolusjonerte blant annet offentlig transport og moderne tids ingeniørarbeid. Han bygde den første tunnelen under en farbar elv og utviklet den første propelldrevne dampbåten. Brunel ble i en kåring organisert av BBC kåret til den nest viktigste briten gjennom tidene etter Winston Churchill.
Elektronkonfigurasjon
I atomfysikk og kvantekjemi refererer elektronkonfigurasjon til hvordan elektronene er gruppert i et atom, molekyl, eller en annen fysisk struktur. I likhet med andre elementærpartikler er elektronets oppførsel beskrevet av kvantefysikkens lover, og framviser både partikkelegenskaper og bølgeegenskaper. Formelt er kvantetilstanden til et elektron definert ved dets bølgefunksjon, en kompleks funksjon i rom og tid. Ifølge Københavntolkningen av kvantemekanikken er ikke posisjonen til et enkelt elektron veldefinert før den måles. Sannsynligheten for at målingen av posisjonen til elektronet gir et visst punkt i rommet er proporsjonal med kvadratet av absoluttverdien av bølgefunksjonen i det punktet.
Elektroner kan bevege seg fra et energinivå til et annet ved å emittere eller absorbere et energikvant i form av et foton. Pauliprinsippet gir at ikke mer enn to elektroner kan eksistere i samme kvantetilstand; derfor kan et elektron bare hoppe til en annen bane bare dersom det er en ledig tilstand i den nye orbitalen.
Kjennskap til elektronkonfigurasjonen til mange atomer er nyttig i forståelsen av strukturen til det periodiske system. Konseptet er også nyttig til å beskrive de kjemiske bindingene som holder atomer sammen, og forklare egenskapene til laserstråling og halvledere.
Elektronkonfigurasjon i atomer
Denne diskursen forutsetter kjennskap til materialet som finnes i atomær orbital
Sammendrag av kvantetallene
Tilstanden til et elektron er gitt av fire kvantetall. Tre av disse er heltall og er egenskaper til den atomære orbitalen elektronet befinner seg i.
Minst ett av kvantetallene må være forskjellige for to elektroner (Pauliprinsippet).
Skall og orbitaler
Skall og underskall (også kalt energinivåer og undernivåer) defineres av kvantetallene, ikke av elektronenes avstand fra kjernen eller deres totale energi. I store atomer vil skallene ofte overlappe.
Tilstander med samme n-verdi er beslektet, og man sier at de ligger i samme elektronskall.
Tilstander med samme n- og l-verdier sier man at ligger i samme underskall eller orbital. De elektronene som har samme n- og l-verdier, kalles ekvivalente elektroner.
Hvis tilstander også har samme m-verdi, må spinntilstanden være forskjellig ifølge Pauliprinsippet.
En orbital kan inneholde så mye som 4l + 2 elektroner; et skall kan inneholde opptil 2n2 elektroner.
Notasjon
Fysikere og kjemikere bruker en standardnotasjon for å beskrive atomære elektronkonfigurasjoner. I slik notasjon er et underskall skrevet på formen nxy, der n er skallnummeret, x er underskallmarkøren (s, p, d, f, g, osv.), og y er antall elektroner i underskallet. Et atoms underskall skrives i stigende energirekkefølge – med andre ord, i den rekkefølgen skallene fylles i. (Se Aufbauprinsippet nedenfor).
For eksempel: Hydrogen i grunntilstanden har ett elektron i s-orbitalen til det første skallet, så konfigurasjonen skrives 1s1. Litium har to elektroner i 1s-underskallet og ett i 2s-underskallet (som har høyere energi), så dets grunntilstandkonfigurasjon skrives 1s2 2s1. Fosfor (atomnummer 15), har følgende grunntilstandskonfigurasjon: 1s2 2s2 2p6 3s2 3p3.
Denne notasjonen kan være upraktisk for atomer med mange elektroner. Man innfører dermed edelgassnotasjon. Den forkortes ofte ved å legge merke til at de første underskallene er identiske med de tilsvarende underskallene for en eller annen edelgass. Fosfor, for eksempel, er kun forskjellig fra neon (1s2 2s2 2p6) ved at fosfor har et tredje skall. Man trekker da ut elektronkonfigurasjonen til neon, og skriver fosfor som følger: [Ne]3s2 3p3.
En enda enklere versjon er simpelthen å angi antall elektroner i hvert skall, f.eks. (igjen for fosfor): 2-8-5.
Orbitalmarkørene s, p, d,  og f har sin opprinnelse i en måte å kategorisere spektrallinjer på, som nå er gått bort fra. I dette systemet ble spektrallinjene kategorisert som skarp, prinsipal, diffus, og fundamental basert på deres observerte finstruktur. Da de fire første orbitaltypene ble beskrevet, ble de assosiert med disse spektrallinjetypene, men det fantes ingen andre navn. Markøren g ble utledet ved å fortsette i alfabetisk rekkefølge. Det er teoretisk mulig med skall som inneholder fler enn fem underskall, men disse fem dekker alle til nå oppdagede elementer.
Aufbauprinsippet
I atomets grunntilstand (der atomet vanligvis er å finne) følger elektronkonfigurasjonen generelt Aufbauprinsippet. Dette prinsippet forteller at måten elektroner fyller skall på er i stigende energirekkefølge; altså, det første elektronet går inn i den laveste energitilstanden, det andre i den nest laveste, og så videre. Fyllingsrekkefølgen er som følger:
Hvilken rekkefølge underskallene kommer i kan finnes ved å begynne øverst til venstre (i de ikke-fete tallene) i tabellen og gå gjennom venstre-nedover-diagonaler (se også diagrammet øverst på siden). De fete tallene angir da skallnummeret, mens de ikke uthevede tallene angir rekkefølgen skallene fylles opp i. Den første diagonalen gir da 1s; den neste gir 2s; den tredje går gjennom 2p og 3s; den fjerde gjennom 3p og 4s; den femte gjennom 3d, 4p og 5s, og så videre. Generelt vil et underskall som ikke er et «s»-skall alltid følges av et «lavere» underskall i det neste skallet; for eksempel følges 2p av 3s; 3d følges av 4p, som følges av 5s; og så videre. Dette forklarer blokkene i det periodiske system.
Et elektronpar som har spinn i samme retning har litt lavere energi enn et par med motsatt rettede spinn. Siden to elektroner i samme orbital må ha motsatt rettede spinn, foretrekker elektroner å okkupere forskjellige orbitaler. Denne preferansen vises hvis underskall med l>0 (altså som inneholder mer enn en orbital) ikke er helt fylt. For eksempel, hvis et p-underskall inneholder fire elektroner vil to elektroner tvinges til å okkupere en orbital, men de to andre elektronene okkuperer begge de to andre orbitalene, og spinnene deres vil peke i samme retning. Dette fenomenet kalles Hunds regel.
Aufbauprinsippet i en modifisert versjon kan anvendes på protoner og nøytroner i atomkjernen. (Se skallmodellen i kjernefysikk).
Orbitaltabell
Denne tabellen viser alle orbitalkonfigurasjoner opp til 7s; derfor dekker den den enkle elektronkonfigurasjonen for alle elementer i det periodiske system opp til Copernicium (element 112) med unntak av Lawrencium (element 103) som behøver en 7p-orbital.
Unntak i 3d, 4d, 5d
Et d-underskall som er halvfullt (5 eller 10 elektroner) er mer stabilt enn s-underskallet som tilhører neste skall. Dette er tilfellet fordi det krever mindre energi å holde et elektron i et halvfullt d-underskall enn et fullt s-underskall. Kobber(atomnummer 29), for eksempel, har konfigurasjonen [Ar]4s1 3d10, ikke [Ar]4s2 3d9 som man skulle tro ved å anvende Aufbauprinsippet. På samme måte har krom (atomnummer 24) konfigurasjonen [Ar]4s1 3d5, ikke [Ar]4s2 3d4.
Unntak i Periode 4:
Unntak i Periode 5:
Unntak i Periode 6:
Sammenhengen med periodesystemets struktur
Elektronkonfigurasjon har nær sammenheng med periodesystemets struktur. De kjemiske egenskapene til et atom bestemmes stort sett av hvordan elektronene i dets ytre valensskall er arrangert (selv om andre faktorer, som atomradien, atommassen, og økt tilgang til flere elektrontilstander, også påvirker den kjemiske oppførselen til elementene ved økende atomstørrelse), og derfor er elementer i samme gruppe kjemisk like fordi de har samme antall valenselektroner.
Elektronkonfigurasjon i faste stoffer
I et fast stoff er det svært mange elektrontilstander. De opphører da å være tellbare, og blandes sammen slik at de utgjør et kontinuerlig bånd av tilstander. Elektronkonfigurasjon slutter da å være relevant, og båndteori må da brukes for å forklare egenskapene til stoffet.
George Bush interkontinentale lufthavn
George Bush Intercontinental Airport (IATA: IAH, ICAO: KIAH) er en internasjonal flyplass som betjener Greater Houston. Den ligger 37 km nord for Houston—mellom Interstate 45 og U.S. Highway 59.
Flyplassen er oppkalt etter USAs 41. president, George H.W. Bush (1989 – 1993).
SAS hadde avganger fra lufthavnen til Stavanger lufthavn, Sola.
Continental Airlines hadde denne flyplassen som sin hovedbase.
Stig Vesterheim
Stig Vesterheim (født 10. april 1975) er en norsk tidligere ishockeyspiller som spilte for Sparta Warriors, Lørenskog Ishockeyklubb og Frisk Asker og på landslaget. Moderklubben hans er Lørenskog. Vesterheim la opp som aktiv i 2004.
Laughlin Air Force Base
Laughlin Air Force Base (IATA:DLF ICAO:KDLF)er en av det amerikanske flyvåpenets flystasjoner, og ligger ved Del Rio sør i Texas, nær grensen til Mexico. Den er en av flyvåpenets travleste utdannelsesbaser.
Flystasjonen er oppkalt etter fenrik Jack Thomas Laughlin, som var navigatør på et B-17 bombefly, og som var Del Rios første falne i andre verdenskrig.
Historie
På 1950- og -60-tallet var Laughlin base for flere U-2-fly. Som del av 4080. Strategic Reconnaissance Wing underlagt SAC, var basens U-2-flygere blant de første til å dokumentere sovjetiske rakettbaser på Cuba i 1962. Major Steve Heyser tok bildene som ble fremlagt FNs sikkerhetsråd 22. oktober 1962, som bevis på at mellomdistanseraketter var avfyringsklare på Cuba. Samme dag omkom major Rudolph Anderson jr., også han stasjonert på Laughlin, da hans U-2 ble truffet av en rakett avfyrt fra Cuba.
Etterhvert ble U-2-operasjonene flyttet fra Laughlin til Davis-Monthan-basen. Basens hovedoppgave er i dag grunnleggende flygeropplæring for flygere i USAF. Til dette benyttes T-6A Texan II, T-38C Talon og T-1A Jayhawk. Laughlin hadde også T-37B stasjonert inntil disse ble faset ut for T-6A. Femten kull med 20-25 piloter hver utdannes hvert år.
Eksterne lenker
Offisiell hjemmeside
Marianne (sang)
«Marianne» er en trinidadisk populærmusikksang med melodi og tekst av Roaring Lion. Den var populær hos steelband og festløver under en spontan karnevalsfeiring på V-J Day i Trinidad i 1945 på slutten av den andre verdenskrig. Sangen hentydet Mary Anns yrke:
Latinbandlederen Xavier Cugat spilte inn en versjon av «Mary Ann» i slutten av 1940-årene. Under den amerikanske calypsofeberen i 1956/1957 populariserte The Easy Riders, Burl Ives og andre folkemusikktolkere calypsomusikken ytterligere, generelt under tittelen «Marianne». Sangen fortsatte å være en favoritt hos steelband og calypsounderholdere i karibiske turisthotell i mange år. Harry Belafonte hadde også en versjon som var populær i Norge.
Den mest populære versjonen ble spilt inn på plate av Terry Gilkyson og The Easy Riders i 1957. En annen versjon ble spilt inn på plate av The Hilltoppers samme år.
Trini Lopez hadde med «Marianne» på sitt album At PJs (Reprise Records RS-6093)
I nakentegnefilmantologien Sex to Sexty, som innbefattet «Balled-up Ballads» (populære sanger med vågale tekster), ble følgende linjer skrevet til «Marianne»:
All day, all night, Marianne;
Who the hell do you think I am, Superman?
En referanse ble gjort til sangen i Ian Flemings roman Dr. No. Figuren Honey Rider synger den når James Bond først møter henne på stranden ved Crab Key. Bond slutter seg til den som en måte å gjøre sitt nærvær kjent på for henne.
Norsk versjon
Arne Bendiksen har skrevet en norsk tekst. På norsk bærer den også tittelen «Marianne». The Monn Keys med Egil Monn-Iversens orkester har spilt inn sangen. Den ble utgitt på singlen Triola TN-108.
Joakim Sæther
Joakim Sæther (født 24. juli 1977) er en norsk tidligere ishockeyspiller. Moderklubben hans er Manglerud Star Ishockey og han er mest kjent fra Manglerud Star Ishockey. Han har også spilt for Frisk Asker, Manglerud og Vålerenga Ishockey. Sæther la opp som aktiv i 2006.
Vladimir Kuts
Vladimir Petrovitsj Kuts (russisk: Владимир Петрович Куц) (født 7. februar 1927, død 16. august 1975) var en sovjetisk langdistanseløper. Navnet skrives også Volodymyr Petrovytsj Kuts (Володимир Петрович Куц), den ukrainske stavemåten, siden Kuts ble født i Aleksino, som ligger i dagens Ukraina.
Kuts ble første gang lagt merke til i internasjonal sammenheng i 1954. Under europamesterskapet i Bern slo han favorittene – den tsjekkiske stjernen Emil Zátopek og briten Christopher Chataway – på 5000 meter, og satte samtidig ny verdensrekord. Noen måneder senere mistet Kuts rekorden til Chataway, men tok rekorden tilbake igjen bare 10 dager senere.
Kuts var blant favorittene under OL 1956 i Melbourne. Hovedmotstanderen på 5000 m var briten Gordon Pirie, som hadde satt ny verdensrekord tidligere samme år. Kuts hadde imidlertid satt ny verdensrekord på 10 000 meter kort tid før lekene. I den første finalen, 10 000 meter, tok Kuts oppskriftsmessig ledelsen fra start. Fire runder før mål måtte Pirie gi tapt, og Kuts løp inn til en enkel seier. 5000-meterfinalen, som ble arrangert fem dager etter, ble en ren paradeseier, og Kuts tok sin andre gullmedaljene i løpet av lekene.
I 1957 forbedret Kuts verdensrekorden på 5000 meter til 13.35,0, en tid som ikke ble slått før i 1965, av Ron Clarke. Kuts la opp i 1959.
Nic Stene
Nicolai «Nic» Stene (født 25. mai 1921 i Trondheim, død 20. mai 2006 i Trondheim) var en norsk skøyteløper. Han representerte først Ranheim IL frem til og med sesongen 1947/48 og deretter Trondhjems Skøiteklub fra 1948/49-sesongen.
Fylkesvei 6788
Fylkesvei 6788 (Fv6788) går mellom Hell øst og Sørkilflå i Stjørdal kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 26 (Nord-Trøndelag).
Nic Stene
Stene deltok under vinter-OL for Norge i 1952 i Oslo med 15.-plass på 1500 meter. Han deltok også i VM på skøyter, allround i 1953, men ble uplassert.
Kardinal
Kardinal er betegnelsen på en høytstående embetsmann i Den katolske kirke som i rang står rett under paven. Kardinalene danner til sammen kardinalskollegiet, som utgjør pavens råd. De blir utnevnt av paven, og nye paver velges av og tradisjonelt blant dem. Ordet kommer fra latin cardo (hengsel) – hengsler holder porten på plass, men tillater samtidig at den kan svinge og dermed fungere etter sin hensikt, og kardinalene ble sett som «kirkens hengsler».
Historie
Tittelen ble først gitt til enhver prest som var permanent tilknyttet en kirke. Denne betydningen har gått ut av bruk i Den katolske kirke, men er bevart i et annet tilfelle – to av de anglikanske kannikene i St. Paul katedralen i London kalles kardinaler. Den katolske kirke har beholdt spor av dette i ordningen med inkardinasjon som utviklet seg senere; dette er en fast tilknytning til et bispedømme, og ordet har samme opphav.
Ordet ble allerede mot slutten av 1. århundre eller begynnelsen av 2. århundre gitt en annen betydning. Pave Evaristus (97-105) ga tittelen til sogneprestene i Roma, biskopene i området umiddelbar nærhet av Roma og til de syv diakonene i byen. På et tidlig tidspunkt ble denne rollen formalisert, slik at kardinalene dannet et kollegium. De assisterte paven i styret av kirken og etterhvert også de landområder paven var overhode for.
I det 11. århundre ble alle geistlige som fungerte som rådgivere for paven gitt tittelen kardinal. Dermed begynte man også å få kardinaler som ikke egentlig var hjemmehørende i Roma, men bare var der for en periode. Særlig pave Leo IX bidro til å reformere kirkens styreform slik at kardinalskollegiet fikk et mer internasjonalt preg og dermed ble mer representativt for hele kirken. Man begynte også å utnevne biskoper som hadde tilhold utenfor Roma, og som forble i sine bispedømmer.
I 1059 ga pave Nikolas II en ny lov som gjorde kardinaler til de eneste som hadde stemmerett ved pavevalg. Dette ble bekreftet av Tredje Laterankonsil (1179), som også forbød andre å være til stede under pavevalg. Det ble krevd 2/3 flertall for å velge en pave. Denne ordningen er i all hovedsak den som gjelder i dag, bortsett fra at det nå kreves 2/3 + 1 stemme. Kardinalkollegiet fikk fastlagt sin form i 1150, under pave Eugenius III; til da hadde det vært en løs sammenslutning. Antallet kardinaler var langt lavere enn i dag, men ordningen er i hovedtrekk den samme som i dag.
Kardinalene deltok i konsistoriet, som fungerte som kirkens og pavestatens regjering. Pave Sixtus V (1585–1590) opprettet i stedet 15 faste kongregasjoner, med forskjellige ansvarsområder. Denne modellen er fortsatt i bruk, selv om kongregasjonens arbeidsfelt og navn har blitt endret en rekke ganger.
Antall
I middelalderen var det bare 24 kardinaler. I forbindelse med omorganiseringen av kirkens administrasjon fastslo Pave Sixtus V i konstitusjonen Postquam verus ille (3. desember 1586) at det skulle være 70 kardinaler. I realiteten var det sjelden man hadde så mange. Først i 1958 ble tallet overskredet, da pave Johannes XXIII utnevnte mange nye kardinaler.
Under Andre Vatikankonsil (1962–1965) ble det bestemt at inntil 120 kardinaler kunne delta ved pavevalg. Samtidig ble det fastslått at de mister stemmeretten ved fylte 80 år. Dette betyr at det ikke er noe problem om det finnes mer enn 120 kardinaler, så lenge antallet som er under 80 år ligger under grensen. Da det er et grunnleggende prinsipp i katolsk kirkerett at paven står over loven, kan han allikevel utnevne flere uten å tenke på denne balansen, noe pave Johannes Paul II gjorde.
Utnevnelse
Kardinalene utnevnes av paven ved et konsistorium. Han velger selv hvem han vil utnevne, men vil i de fleste tilfeller rådføre seg med sine nærmeste medarbeidere. Første skritt i utnevnelsen er at han offentliggjør navnene på de som er utnevnt. Deretter vil de blivende kardinalene, en kort tid etter, samles for å bli innsatt i embetetet; man sier at de i denne seremonien blir «kreert kardinaler».
Paven kan også utnevne kardinaler uten å offentliggjøre deres navn. De sies da å være utnevnt in pectore (latin, 'i brystet'), fordi paven beholder deres navn for seg selv. Dette kan gjøres for eksempel fordi en person venter på en annen utnevnelse først, eller fordi han er hjemmehørende i et område hvor kristne blir forfulgt slik at en offentlig utnevnelse kan true hans sikkerhet. Dersom situasjonen endrer seg vil paven offentliggjøre navnet, men skulle paven dø før det blir offentliggjort vil utnevnelsen aldri tre i kraft. Dette gjelder selv om paven har etterlatt seg en skriftlig beskjed om utnevnelsen, men det er da mulig for hans etterfølger å utnevne samme person in pectore. Dersom, på den annen side, en hemmelig utnevnt kardinal dør før hans navn blir offentliggjort vil utnevnelsen allikevel være gyldig så snart den blir offentliggjort. Et eksempel er Iuliu Hossu fra Romania, som ble utnevnt in pectore i 1969 og døde i 1970. Hans utnevnelse ble offentliggjort i 1973, og han står derfor i listene som kardinal fra 1969 til 1970. Hans utnevnelse er også spesiell fordi han antagelig ikke selv visste om den, da han satt i husarrest fra 1948 fram til sin død.
Pave Johannes XXIII bestemte i 1962 at alle kardinaler skal være biskoper. De trenger ikke å være det før de blir utnevnt, men må bispevies før de blir innsatt i embetet. I praksis er det slik at prester som utnevnes er teologer som er omkring 80 år eller eldre. De har derfor sjelden stemmerett ved pavevalg, og vil heller ikke komme til å ha noen funksjon i administrasjonen av kirken. Derfor er det ikke uvanlig at de ber om å ikke bli bispeviet, og paven kan etter eget forgodtbefinnende dispensere fra kravet.
Når en kardinal blir utnevnt blir han tildelt en titulærkirke i Roma, eller et titulærbispedømme. Dette betyr at han har en tittel som plasserer ham i en av de kategorier som kardinalsembetet opprinnelig besto av – selv om han er biskop hjemmehørende på den andre siden av kloden har han tittel som sogneprest eller diakon i en kirke i Roma. De kirkene som brukes er ofte ikke sognekirker, men tilhører religiøse ordener; når de er sognekirker finnes det samtidig en reell sogneprest. Kardinalene forventes dog å ha et forhold til sin titulærkirke, for eksempel ved å feire messe der under besøk i Roma.
Indre rangordning
Innenfor kardinalkollegiet finnes det en egen rangordning. Grunninndelingen er basert på embetets opphav, og består av kardinaldiakoner, kardinalprester og kardinalbiskoper. Dette sier ingenting om hvilken rang man har i det geistlige hierarkiet; i utgangspunktet skal alle kardinaler være biskoper.
Kardinalbiskoper
De som er engasjert på heltid i Vatikanets administrasjon er kardinalbiskoper. Patriarker fra de orientalske katolske kirker har også denne rang og regnes dermed som kardinalbiskoper av sine egne patriarkseter. De romersk-katolske kardinalbiskopene er titulærbiskoper av de suburbikariske bispedømmene, det vil si de som tidligere lå i umiddelbar nærhet av Roma: Ostia, Palestrina, Frascati, Albano, Velletri-Segni, Porto-Santa Rufina og Sabina-Poggio Mirteto. Kardinalkollegiets dekanus og visedekanus velges blant kardinalbiskopene. Tradisjonen siden det 13. århundre er at dekanus skal være titulærbiskop av Ostia.
Kardinalprester
Kardinalprestene var opprinnelig Romas sogneprester. De som fyller disse posisjonene i dag er biskoper av bispedømmer utenfor Roma. De som har vært kardinaler i ti år eller mer kan også få tittelen kardinalprest. Pavens vikar for bispedømmet Roma er alltid kardinalprest, og det samme er erkepresten for Laterankirken.
Kardinaldiakoner
Kardinaldiakonene var opprinnelig de syv diakonene i Roma. Senere ble antallet utvidet til 14. I dag er det ingen begrensning på antallet; rangen gis i utgangspunktet til de som ikke er biskop i et eksisterende bispedømme når de utnevnes til kardinaler. Erkeprestene av Peterskirken og Santa Maria Maggiore er normalt kardinaldiakoner.
Titler og ytre tegn
En kardinal tituleres som «Eminense» (i tiltale «Deres Eminense», i omtale «Hans Eminense»). Denne tiltaleformen kommer opprinnelig fra det bysantinske hoffet.
Under pave Innocent IV (1243–1254) ble røde hatter innført som tegn på kardinalsverdighet. Fargen ble sagt å symbolisere at de skal være villige til å gi sitt blod for kirken; den egentlige forklaringen er nok at det går tilbake til herskeres bruk av purpur som autoritetstegn. I 1464 bestemte Paul II at de skulle bære røde kalotter under liturgiske funksjoner for å skille dem fra andre prelater.
Kardinalene kan bære sort prestekjole (soutane) med røde silkeborder, eller rød prestekjole. Det finnes også andre plagg som kan være røde, som sokker, hatter osv., men disse brukes i liten grad i dag.
Kardinalene fører våpen, som består av våpenskjold kronet med en rød, bredbremmet hatt med 15 dusker samt et patriarkalkors og et banner hvor mottoet skrives inn.
Etter en offentlig seremoni hvor de blir kreert til kardinaler, mottar de i en lukket seremoni en ring fra paven som tegn på sin verdighet. Den skal være smykket med en safir – denne edelstenen er forbeholdt kardinalsringer – og har på innsiden inngravert våpenet til paven som utnevnte dem.
Herman Ruge
Herman Ruge (født 28. juni 1883 i Kristiania, død 1976) var en norsk filolog, kjent for sine bidrag til utvikling av det norske skolevesen. Ruge var far til pedagogen Herman Ruge (1928–2019) og bror til offiser Otto Ruge (1882–1961).
Biografi
Han ble uteksaminert ved Oslo katedralskole i 1901, tok filologisk embedseksamen ved Universitetet i Oslo i 1908 og ble adjunkt i Halden i 1912.
Han arbeidet som lektor ved Fagerborg videregående skole i årene 1918–1931, og i administrasjonen av Vahls skole i perioden 1931–1933. Deretter var han rektor ved Tønsberg høyere allmenskole fra 1933 til 1937, og rektor ved Pedagogisk seminar i Oslo fra 1937 til 1953.
I perioder var han dessuten lektor i norsk ved Universitetet i Hamburg, samt foreleser i pedagogikk ved Norges landbrukshøgskole. Han var også formann ved Statens yrkeslærerskole.
Srečko Sršen
Srečko Sršen er en tidligere jugoslavisk turner.
Han har én internasjonal medalje; han var med og vant sølv i lagkonkurransen ved VM 1926 i Lyon, bak Tsjekkoslovakia.
Island under Sommer-OL 2012
Island deltok under Sommer-OL 2012 i London som ble arrangert i perioden 27. juli til 12. august 2012.
Elisabeth Bang
Elisabeth Bang (født 26. september 1922, død 28. september 2009) var en norsk skuespiller og instruktør.
Island under Sommer-OL 2012
30px|alt=|link= Friidrett
Følgende Islandske utøvere kvalifiserte seg:
Elisabeth Bang
Bang var skuespiller ved Det norske teatret (1945–46) og Nationaltheatret (1948–50), og satte også opp en rekke forestillinger for flere norske scener. Sitt gjennombrudd fikk hun i 1952, som Ragnhild i Olav Duuns Medmenneske, og gjorde utover på 50-tallet seg bemerket i nynorsk dramatikk som i Tarjei Vesaas Morgonvinden og Bleikeplassen, samt tittelrollen i Lars Bergs debutdrama Maria. Hun høstet også suksess i dramatiseringen av Johan Falkbergets Den fjerde nattevakt. Bang viste sans for absurd drama, som i Pinters Fødselsdagsselskapet og i Bjørn Endresons Beckett-monologer 6 Beckett.
Island under Sommer-OL 2012
30px|alt=|link= Badminton
Island har en utøver som har kvalifisert seg til følgende øvelse
Elisabeth Bang
På slutten av 1960-årene begynte Elisabeth Bang å regissere, og markerte seg med en oppsetning av Federico García Lorcas Bernarda Albas hus i 1971. Hun satte opp Et dukkehjem på Det Norske Teater i 1974 og Byggmester Solness på Trøndelag Teater i 1976.
Island under Sommer-OL 2012
30px|alt=|link= Svømming
Eygló Ósk Gústafsdóttir Eva Hannesdóttir Hrafnhildur Lúthersdóttir * Tapte omsvømming
Elisabeth Bang
Bang filmdebuterte i 1946 i Englandsfarere. Hun spilte sosialarbeider i Arne Skouens Det brenner i natt! (1955). Hun medvirket videre i An-Magritt (1969) og Himmel og helvete (1969).
Triakistetraeder
Et triakistetraeder er et catalansk legeme med 12 likebeinte trekanter som sider, 8 hjørner og 18 kanter. De lengste kantene er ganger lengre enn de minste. Dualpolyederet er det avstumpede tetraederet.
Guvernementet Qena
Qina (arabisk: قنا ) er et guvernement sør i Egypt som dekker en strekning av Nilen. Dens hovedstad er Qina.
Kommunestyrevalg i Ørland
Kommunestyrevalget 2007
Senterpartiet, Arbeiderpartiet og SV utgjorde det nødvendige flertallet på 13; og samarbeidet assosiert med Venstres og KrFs representanter.
Kommunestyrevalget 2019
Valget gjaldt for den nye, sammenslåtte kommunen.
Appalachene
Appalachene (engelsk: The Appalachians eller The Appalachian Mountains; fransk: Les Appalaches) er et kompleks av fjellkjeder i Nord-Amerika. De strekker seg fra Newfoundland i Canada til Alabama i USA, i en lengde på rundt 2 400 kilometer. Komplekset er delt inn i en rekke fjellkjeder. Gjennomsnittshøyden er på rundt 900 meter. Det høyeste fjellet er Mount Mitchell i Nord-Carolina (2037 moh.), som er det høyeste punktet i USA øst for elven Mississippi.
Fjellene er restene av den kaledonske fjellkjede som oppstod ved folding da det nordamerikanske kontinentet Laurentia støtte sammen med det nordeuropeiske Baltika i silur-devon, det vil si for ca. 400 millioner år siden. Fjellene består av ulike skyvedekker av ulik geologisk alder. Mye av de opprinnelige kaledonske skyvelagene er slitt ned. Ettersom Nord-Amerika og Afrika har vært forbundet, utgjør Appalachene deler av den samme fjellkjeden som Anti-Atlas (eller Lille-Atlas) i Marokko. Denne fjellkjeden, kjent som sentrale pangeanske fjellkjede, strekker seg inn Skottland etter kollisjonen mellom Nord-Amerika og Europa.
Appalachene brukes også om områdene rundt fjella. I videste forstand kan det refereres til hele fjellrekka med omkringliggende åser og platåer, men vanligvis tenker en på de sentrale og sørlige delene, hovedsakelig i statene Kentucky, Tennessee, Virginia, Vest-Virginia og Nord-Carolina. De «villeste» områdene finner vi i sør, med Great Smoky Mountains nasjonalpark som et turistmessig senter for fjellvandring og friluftsliv. Her nede på grensen mellom Tennessee og Nord-Carolina finnes noen kløfter og fosser med fallhøyder som på vestsiden ga støtet til vannkraft gjennom Tennessee Valley Authority.
I nyere tid er det funnet store mengder skifergass i Appalachene, og denne er økonomisk utvinnbar.
Irland under Sommer-OL 2012
Irland deltok i Sommer-OL 2012 i London som ble arrangert i perioden 27. juli til 12. august 2012.
Læstadiusvalmue
Læstadiusvalmue er en valmue. Den er en flerårige urt med blekgule blomster som kan bli nesten 20 cm høy. Det er en sjelden plante som kun finnes på seks–sju lokaliteter i Nord-Norge og to i Nord-Sverige. Den er avbildet i kommunevåpenet til Storfjord. Arten er oppkalt etter den svenske botanikeren og predikanten Lars Levi Læstadius.
Den har av og til blitt regnet egen art, men de fleste regner den nå som en underart av islandsvalmue (Papaver radicatum). Den største forskjellen er kromosomantallet; læstadiusvalmue har 2n = 56, mens P. radicatum har 2n = 70 kromosomer.
Ran (film)
Ran er en japansk spillefilm fra 1985 av Akira Kurosawa. Den er løst basert på Shakespeares Kong Lear, og regnes som et av de største visuelle mesterverkene noensinne.
Filmen vant flere filmpriser, blant annet Oscar for beste kostymedesign i 1986 og beste utenlandske spillefilm under Amandaprisen 1986.
Filmens handling
Ran handler om en konge som forviser en av sine tre sønner fra riket. Noen år senere kommer de to andre sønnene i krig med hverandre, og kongen lengter etter den tredje sønnen sin. Dette episke dramet utspiller seg i 1600- tallets Japan. Filmen skildrer japansk kultur og tradisjon gjennom bilder av hat, maktkamp og lojalitet i en fordervet verden, der sjalusi og stormannsgalskap dytter freden til side.
Ja (andre betydninger)
Ja eller JA kan sikte til:
Chen Deming
Chen ble medlem Det kinesiske kommunistiske parti i 1974. Han har bakkalaureat i økonomi og doktorat i administrasjon fra Nanjinguniversitetet.
Chen var borgermester og deretter partisekretær i Suzhou, og deretter guvernør i provinsen Shaanxi fra 2004 til 2006.
Yoü and I
«Yoü and I» er en sang av Lady Gaga, og den fjerde singelen fra hennes andre studioalbum Born This Way. Singelen ble lansert 23. august 2011.
Dorothy Tennant
I 1890 giftet hun seg med Afrika-oppdageren Henry Morton Stanley, og da han ble adlet ni år senere fikk hun tittelen Lady Stanley. De to adopterte en sønn, Denzil. Etter at ektemannen døde i 1904 redigerte og illustrerte hun selvbiografien hans, og ble beskyldt for å ha tatt vekk alt snakk om kvinner i livet hans før henne.
Middlesex Hospital
Middlesex Hospital var et utdanningssykehus beliggende i området Fitzrovia i London. Det ble etablert i 1745 i Windmill Street og flyttet i 1757 til Mortimer Street hvor det var inntil det ble nedlagt i 2005. Ved nedleggelsen ble staben og tjenester overført til University College London Hospitals NHS Trust. Middlesex Hospital Medical School, med en historie som strekker seg tilbake til 1746 ble slått sammen med det medisinske fakultetet ved University College London i 1987.
Wood Buffalo nasjonalpark
Wood Buffalo nasjonalpark ligger i det nordøstlige Alberta og det sørlige Nordvestterritoriene og er den største nasjonalparken i Canada med sine 44 807 km². Parken ble etablert i 1922 for å beskytte verdens største flokk med skogsbison som fremdeles ikke er satt i fangenskap. Foreløpig er bestanden av skogsbison i denne parken anslått til å være på rundt 5 000 individer.
Parken varierer i høyde fra 183 meter ved Little Buffalo River til 945 meter i Caribou Mountains. Parken har hovedkvarteret sitt i Fort Smith med et noe mindre satellittkontor i Fort chipewiansk i Alberta. Parken inneholder en av verdens største ferskvannsdeltaer som heter Freden-Athabasca Delta. Wood Buffalo nasjonalpark inneholder et stort utvalg av ville dyrearter, for eksempel elg, svartbjørn, ulv, gaupe, bjørn og snøskohare.
Denne nasjonalparken ble utpekt som en del av UNESCOs verdensarvliste i 1983 på grunn av det biologiske mangfoldet i Peace-Athabasca-deltaet som er ett av verdens største innlandsdeltaer, samt befolkningen av villbisoner.
Gran bygdeliste
Gran bygdeliste (GBL) er en lokal liste i Gran kommune i Oppland. Ved kommunevalget i 2007 ble GBL kommunens største parti med ti representanter, og Inger Staxrud ble ordfører.
Bygdelista ble opprettet av Aksjonen for et levende lokaldemokrati før valget i 2007 i protest mot planer om skolenedleggelser i kommunen. Stiftelsen fant sted 22. februar 2007. Ved siden av spørsmålet om skolestrukturen, legger GBL vekt på å utvikle næringslivet i Gran, å oppmuntre til innflytting, full sykehjem- og barnehagedekning, folkeavstemninger og åpne politiske prosesser, samt styrking av infrastrukturen.
I 2011 fikk lista fem representanter, og gikk i opposisjon.
I 2015 fikk lista sin hittil største oppslutning, med 2,183 stemmer og 33,3 % av stemmene. En politisk plattform i samarbeid med MDG og FrP og en valgteknisk avtale med Høyre sikret Bygdelista ordførervervet, ved Willy Westhagen.
I 2019 fikk lista en tilbakegang med 2,008 stemmer, men var fortsatt kommunens største parti.
Busted
Busted er et britisk pop-rock-band fra Southend-on-Sea i Essex. Bandet ble dannet tidlig i 2000, og besto opprinnelig av James Bourne, Matt Willis, Ki Fitzgerald og Owen Doyle.
Denne sammensetningen av Busted brøt opp mot slutten av 2000 og det ble holdt en audition for å komplettere gruppen. Tom Fletcher ble først tilbudt en plass i gruppen, men 24 timer senere ble Fletcher oppringt og fortalt at Charlie Simpson, som var på samme audition som ham, fikk plassen. Busted ga ut studioalbumene Busted i 2002 og A Present for Everyone i 2003 samt et samlealbum og ett livealbum. Gruppa har vunnet to Brit Awards og i 2004 vant de The Record of the Year med singelen "Thunderbirds Are Go".
I 2014 og 2015 turnerte Busted sammen med gruppen McFly «supergruppen» McBusted. Busted solgte over fem millioner album på verdensbasis før brøt opp i januar 2005, som følge av Simpson beslutning om å satse på en karriere i rockebandet Fightstar. Den 10. november 2015 ble det kjent at Simpson hadde gjenforent Busted, og bandet startet deretter turneen Pigs Can Fly arena i mai 2016. Busted utga sitt tredje studioalbumm, Night Driver, 25. november 2016.
Busted har vært nevnt som påvirkninger for The Vamps og 5 Seconds of summer.
Pet Airways
Pet Airways var et amerikansk flyselskap som kun fraktet kjæledyr. Selskapet fløy i 5 byer i USA, New York, Washington, Denver, Chicago og Los Angeles. Selskapet innstilte sine ruter i 2013.
Israel under Sommer-OL 2012
Israel deltok under Sommer-OL 2012 i London som ble arrangert i perioden 27. juli til 12. august 2012.
Sørkedalens Idrettsforening
Sørkedalens Idrettsforening (SIF) (stiftet 1886 som Sørkedalens Skiklub) er et norsk idrettslag tilhørende Sørkedalen i Oslo. Idrettsforeningen ble startet av Carl Grøttum. Grøttum var klubbens første formann.
Klubben fikk overta det gamle bygget til Sørkedalen skole i 1926, klubbhuset fikk navnet «Lokalet». «Lokalet» ble et slags samfunnshus, til bruk for alle foreninger i Sørkedalen. Klubblokalet ble utvidet i 1980, med tilbygget Bergendahlsstua. Klubben har egen lysløype på rundt 2 kilometer.
Sørkedalens IF har gått fra å være en toppidrettsklubb for skiidrett, til å bli en fleridrettsklubb med et breddidrettsaspekt. Sykkelgruppen har trappet ned, mens fotball friidrett og orientering kom til. De senere år er også alpint blitt en stadig større del av satsingen. Allidrettsgruppen for de yngre medlemmene tilbyr sosiale aktiviteter.
Klubben har opprettholdt sin tradisjon som arrangør av skirenn. Lauritz Bergendahls Minneløp (første gang arrangert 1972) og Sørkedalsrennet (siden 1980) er de største. Klubben arrangerer også Sørkedalsløpet (siden 1974), sykkelløpet Sørkedalen Grand Prix (siden 1980) og en uformell akekonkurranse som arrangeres årlig i Kjelsåsveien.
Den barmhjertige samaritan
Den barmhjertige samaritan er en lignelse i Evangeliet etter Lukas i Det nye testamente der Jesus forteller om en mann som blir overfalt av røvere mellom Jerusalem og Jeriko, og etterlatt i halvdød tilstand.
En forbipasserende prest oppdager mannen, men viker til side og går forbi. Det samme gjør en levitt. Deretter kommer en svært medlidende samaritan forbi, som behandler mannens sår og tar ham med til et vertshus, der samaritanen betaler for mannens opphold. Den barmhjertige samaritan skulle symbolisere ens neste, og viste anvendelse av setningen «elsk din neste som deg selv».
Jesus fortalte lignelsen som svar på et spørsmål fra en lovkyndig, «Hvem er så min neste?» Som svar forteller Jesus lignelsen hvor konklusjonen om hvem som er min neste er den mann som viser nåde for den skadde mannen, og denne mannen er en samaritaner. Til tross for likhetene mellom de folkene, jødene og samaritanerne, hadde det oppstått århundrelangt motsetningsforhold mellom, og som hadde toppet seg med at jødene ødela samaritanernes tempel på Gerisimfjellet. På Kristus’ tid var spenningene slik at de ikke bevegde seg inn på hverandres områder og ikke kontaktet hverandre. Prester og levitter (som var tempeltjenere) var høyt aktet på denne tiden, mens samaritanene var et folkeslag som ble sett ned på med fiendtlig innstilling.
En del kristne, slike som Augustin har tolket lignelsen allegorisk hvor samaritaneren representerer Jesus selv som reddet en syndig mann. Andre har imidlertid sett bort fra lignelsen opprinnelige mening, og ser den som et eksempel på Jesus’ etikk.
Lignelsen har inspirert kunst som maleri, skulptur, poesi og film. Frasen «den barmhjertige samaritan» i betydningen den som hjelper en fremmed er avledet fra denne lignelsen, og mange sykehus og veldedighetsorganisasjoner har navn etter lignelsen.
Milan
Milan kan referere til:
Haile Gebrselassie
Haile Gebrselassie (amharisk: ኃይሌ ገብረ ሥላሴ, født 18. april 1973 i Asella, i den tidligere Arsi-provinsen, nå del av Oromiaregionen) er en etiopisk friidrettsutøver. Han blir av mange regnet for å være tidenes beste langdistanseløper, og var totalt dominerende i store deler av 1990-årene.
Gebreselassies gjennombrudd kom med gullmedaljer på 5 000 og 10 000 meter i junior-VM i 1992.
Han vant gull på 10 000 meter i OL 1996 og 2000. I tillegg vant han gull på 10 000 i fire verdensmesterskap på rad: i 1993, 1995, 1997 og 1999. I de to påfølgende verdensmesterskapene ble det også medalje på spesialdistansen: bronse i 2001 og sølv i 2003.
Gebreselassie vant også VM-gull innendørs på 3 000 meter i 1997, 1999 samt 2003 og VM-gull innendørs på 1 500 meter i 1999.
Han droppet maraton i sommer-OL 2008 i Beijing grunnet forurenset luft. Han løp 10 000-meteren i stedet, og kom på sjetteplass.
Gebreselassie satte 25 verdensrekorder i løpet av karrieren, både på 5000 og 10 000 meter (rekorder som nå er forbedret av landsmannen Kenenisa Bekele). 30. september 2007, satte han verdensrekord på maraton med tiden 2:04:26, en forbedring av Paul Tergat sin gamle rekord med 29 sekunder. Rekorden ble satt i Berlin Maraton, hvor han i 2008 forbedret den til 2:03:59.
Friidrettseksperter mener at en av grunnene til Gebrselassies overlegenhet var det elegante steget, i tillegg til den gunstige effekten av å ha vokst opp i stor høyde i de etiopiske høylandene. Som barn løp han 10 kilometer hver morgen til skolen, og det samme hjem igjen om ettermiddagen. Hjembyen Asella ligger 2 430 moh og ga ham naturlig høydetrening hver dag.
Guvernementet Nord-Sinai
I guvernementel ligger byene Al-Arish og Nekhel, og småbyene Bir el Abd, Hasna, *Rafah og Sheikh Zuweid.
The Destruction of Dresden
The Destruction of Dresden er den britiske forfatteren David Irvings første bok, og handler om den allierte brannbombingen av Dresden under andre verdenskrig. Boka fikk stor oppmerksomhet og ble en bestselger i land som Storbritannia og Vest-Tyskland. Den ble bl.a. brukt som kilde for romanen Slaughterhouse Five. Forfatteren har senere blitt grundig diskreditert, deriblant for sine metoder under arbeidet med denne boken. I forbindelse med injuriesaken mot Deborah Lipstadt ble The Destruction of Dresden underkastet en utførlig ekspertgranskning. Rettens konklusjoner kan leses på https://web.archive.org/web/20060813183016/http://www.hdot.org/sec_xiii.asp#13.116
Morten Carlsen
Morten Carlsen (født 1957) er en norsk bratsjist, opprinnelig fra Tromsø.
Han studerte med Hatto Beyerle ved Musikkhøgskolen i Wien (1976–82) og avsluttet med diplomeksamen. Deretter hadde han ledende stillinger i Orchester der Beethovenhalle, Bonn og Radiosinfonieorchester Stuttgart (1984–88). Tilbake i Oslo, hvor han hadde debutert i Universitetets Aula (1981), var han nestgruppeleder og fungerte tidvis som solobratsjist i av Oslo Filharmoniske Orkester (1988–94). Han har spilt kammermusikk med ledende europeiske musikere (Thomas Brandis, Enrico Bronzi, Henning Kraggerud, Lars Anders Tomter o.a.) og vært solist med flere norske profesjonelle orkestre. Flere komponister har skrevet verk for ham, bl.a. Wolfgang Plagge og Terje Bjørklund (Bratsjkonsert). Han er professor ved Norges musikkhøgskole hvor han også underviser fiolin og holder utøverrelaterte forelesninger om temaer som øving, musikalsk meningsdannelse og talentutvikling. Carlsen har også undervist ved flere andre høyere norske musikkutdanningsinstitusjoner. Han har vært gjestende professor ved en rekke utenlandske læresteder, bl.a. regelmessig ved Universität der Künste, Wien og Paris-konservatoriet. I en årrekke gjestet han også Musikkhøgskolen i Weimar.
Cathrine Smith
Cathrine Smith (født 9. juni 1961 i Oslo) er en norsk danser fra Eiksmarka.
Hun er utdannet hos Egon Weng i Oslo, samt i Paris hos Joseph Russillo og i Roma. Har danset fast for Collage Dansekompani (1981–1987) og senere frilans, blant annet for Nationaltheatret og Imago Danseteater. Avslutningsvis var hun i kompaniets Vildanden (1994). Ved Black Box Teater var hun i oppsetningen Come Nuvole (1996) og fikk tre år senere mye omtale for sin tolkning av Trond-Viggo Torgersens Flode til Geir Børresens stemme på Oslo Nye Teater (1999).
Med Christer Tornell var hun i NRKs serie om Kjerringdattera og Manndattera med opplesning av Märtha Louise (2000). Hun er nå med i det prisbelønte nordiske folkemusikk-ensemble Kvedar, samt tilknyttet danselinjen ved Firda videregående skole.